text: sagradabark
  
  publiceret: 2017-01-06 12:25:29+01:00
  Sagradabark, cascara sagrada, purshianabark, bark af et lille træ (amerikansk tørstetræ, Rhamnus purshiana) af vrietornfamilien, der vokser i det vestlige Nordamerika.
  Afkog af barken virker stærkt afførende, og ekstrakt af sagradabark anvendes stadig i beskedent omfang som afføringsmiddel. Virkningen skyldes indhold af antrakinoner, der giver livlige bevægelser i tyktarmen, så indholdet passerer hurtigt og ikke når at blive koncentreret.